**Občina Izola – Comune di Isola**

**župan**

Številka: 3505-3/2006

Datum: 30.1.2013

Na podlagi 57. člena in sedmega odstavka 96. člena Zakona o prostorskem načrtovanju (ZPNačrt – Uradni list RS, št. [33/2007](http://www.uradni-list.si/1/objava.jsp?urlid=200733&stevilka=1761), [70/2008](http://www.uradni-list.si/1/objava.jsp?urlid=200870&stevilka=3026)-ZVO-1B, [108/2009](http://www.uradni-list.si/1/objava.jsp?urlid=2009108&stevilka=4890), [80/2010](http://www.uradni-list.si/1/objava.jsp?urlid=201080&stevilka=4305)-ZUPUDPP ([106/2010](http://www.uradni-list.si/1/objava.jsp?urlurid=20105579) popr.), [43/2011](http://www.uradni-list.si/1/objava.jsp?urlid=201143&stevilka=2042)-ZKZ-C, 57/2012, 57/2012-ZUPUDPP-A) ter 56. člena Statuta občine Izola (Ur. objave občine Izola, št. 15/99 in 17/12) je Župan Občine Izola sprejel naslednji

**SKLEP**

**o začetku priprave spremembe Odloka o zazidalnem načrtu Prešernova – Drevored 1. maja v Izoli**

**(Uradne objave občine Izola št. 16/94, 13/99, 5/05, 17/06)**

### 1. Uvod

* 1. S tem sklepom o pripravi se določajo aktivnosti in postopki spremembe Odloka o zazidalnem načrtu Prešernova – Drevored 1. Maja v Izoli (v nadaljevanju: spremembe ZN Prešernova)
  2. Pravna podlaga za izdelavo spremembe ZN Prešernova je Zakon o prostorskem načrtovanju (ZPNačrt – Uradni list RS, št. [33/2007](http://www.uradni-list.si/1/objava.jsp?urlid=200733&stevilka=1761), [70/2008](http://www.uradni-list.si/1/objava.jsp?urlid=200870&stevilka=3026)-ZVO-1B, [108/2009](http://www.uradni-list.si/1/objava.jsp?urlid=2009108&stevilka=4890), [80/2010](http://www.uradni-list.si/1/objava.jsp?urlid=201080&stevilka=4305)-ZUPUDPP ([106/2010](http://www.uradni-list.si/1/objava.jsp?urlurid=20105579) popr.).

### Ocena stanja in razlogi za pripravo

* 1. ZN Prešernova je bil sprejet leta 1994 ter je večinoma realiziran prostorski akt. V sklopu zazidalnega načrta je stanovanjska stavba na naslovu Kosova 3, 6330 Izola (parc. št. 2048 k.o. Izola), ki sodi v območje B1 (območje vrtca), predvidena za odstranitev.
  2. Razlog spremembe je namera, da se stanovanjska stavba na naslovu Kosova 3, izvzame iz določil predvidenih posegov kot objekt za odstranitev.
  3. V ta namen se deloma in v manjšem obsegu spremeni določilo ZN Prešernova, ki se nanaša na določitev odstranitve objektov, prav tako pa se deloma spremeni grafični del, ki označuje območje vrtca.
  4. Spremembe ZN Prešernova se nanašajo samo na posamične posege v prostor, ki ne vplivajo na celovitost načrtovanih prostorskih ureditev ter rabo sosednjih zemljišč in objektov, zato se bo postopek sprejemanja vodil po skrajšanem postopku.
  5. Sprejeti odlok o spremembah ZN Prešernova bo predstavljal pravno podlago za pridobitev gradbenega dovoljenja za predvidene gradnje in ureditve.

### Način pridobitve strokovnih rešitev

(1) Pri izdelavi sprememb ZN Prešernova se v možnem obsegu upoštevajo in uporabijo že izdelane strokovne podlage, v kolikor so ustrezno ažurne in skladne z veljavnimi predpisi za posamezna območja.

(2) V postopku priprave sprememb ZN Prešernova se lahko zagotovijo tudi druge strokovne podlage, če to izhaja iz vsebine problematike, ki je predmet teh sprememb.

### Roki za pripravo

* 1. Izdelava sprememb ZN Prešernova se pripravlja po postopku ter ob upoštevanju rokov predpisanih z ZPNačrt, pri čemer je predvideni rok za trajanje javne razgrnitve in rok za pridobitev mnenj, po skrajšanem postopku, 15 dni.
  2. V kolikor bo v postopku potrebno izvesti dodatne študije, se bo rok izdelave ustrezno podaljšal.

### Smernice za načrtovanje

* 1. Na osnutek spremembe prostorskega akta zaradi narave spremembe ni potrebno pridobiti smernice in mnenj pristojnih nosilcev urejanja prostora (NUP).
  2. S predlaganimi spremembami ZN ne bomo posegali v področja pristojnosti določenih NUP ter bomo povzeli smernice in mnenja iz veljavnega odloka.

V postopek se pa lahko vključijo tudi nosilci urejanja prostora, če se v postopku priprave sprememb ZN Prešernova izkaže, da ureditve posegajo v njihovo delovno področje.

### Obveznosti v zvezi s financiranjem priprave sprememb ZN

* 1. Finančna sredstva za pripravo in izdelavo sprememb ZN Prešernova se zagotovijo iz sredstev Občine Izola.

### Objava

* 1. Sklep se objavi v Uradnih objavah občine Izola in začne veljati naslednji dan po objavi. Sklep se objavi tudi na spletni strani Občine Izola.

**Župan**

**mag. Igor Kolenc**